Document ID: 32004R0029

Komisijas Regula (EK) Nr. 29/2004
(2004. gada 8. janvāris),
ar kuru ievieš 2005. gada darba un ģimenes dzīves saskaņošanas ad hoc moduļa sīku aprakstu, kas paredzēts Padomes Regulā (EK) Nr. 577/98
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 9. marta Regulu (EK) Nr. 577/98 par darbaspēka izlases veida apsekojuma organizēšanu Kopienā [1] un jo īpaši tās 4. panta 2. punktu,
tā kā:
(1) Komisijas Regula (EK) Nr. 246/2003 [2], ar kuru pieņem darbaspēka izlases veida apsekojuma 2004. līdz 2006. gada ad hoc moduļu programmu, ietver darba un ģimenes dzīves saskaņošanas ad hoc moduli.
(2) Saskaņā ar Regulas (EK) Nr. 577/98 4. panta 2. punktu vismaz divpadsmit mēnešus pirms attiecīgā moduļa pārskata perioda sākuma ir jāsagatavo sīki izstrādāts ad hoc modulī apkopojamās informācijas saraksts.
(3) Ir vajadzīgs pilnīgs un salīdzināms datu kopums par darba un ģimenes dzīves saskaņošanu, kā minēts ES dzimumu politikas mērķos par nodarbinātību, kas noteikti 2003. gada Nodarbinātības pamatnostādnēs, jo īpaši pamatnostādnē par dzimumu līdztiesību, ko Padome pieņēma 2003. gada 22. jūlijā [3].
(4) Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Sīki izstrādātais 2005. gada ad hoc modulī apkopojamās informācijas saraksts ir dots šīs regulas pielikumā.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 8. janvārī.

Labels: 12
0
9